SPRÁVA KOMISIE EURÓPSKEMU PARLAMENTU A RADE O POKROKU V SÚVISLOSTI S ODDELENÍM PLATIEB /* COM/2013/0617 final */





SPRÁVA KOMISIE EURÓPSKEMU PARLAMENTU A RADE O POKROKU V SÚVISLOSTI S ODDELENÍM PLATIEB 1. Úvod Už od začiatku reformy v roku 2003 postupne dochádza k oddeľovaniu priamych platieb od rozhodnutí poľnohospodárov o produkcii, čím sa zlepšuje trhová orientácia poľnohospodárstva EÚ, ako aj jeho konkurencieschopnosť. Zároveň sa však z environmentálnych a sociálnych dôvodov ponechali niektoré obmedzené možnosti viazanej podpory vzhľadom na potrebu uľahčiť proces adaptácie a s prihliadnutím na úlohu poľnohospodárstva pri poskytovaní verejných statkov zabezpečovaním fungujúceho udržateľného poľnohospodárstva v celej EÚ[1]. V posúdení vplyvu, ktoré je sprievodným dokumentom návrhov „kontroly zdravotného stavu reformy SPP“, sa analyzujú vplyvy reformy z roku 2003 a rozoberajú sa tri možnosti ďalšieho napredovania smerom ku konkurencieschopnejšiemu poľnohospodárstvu. Ide o tieto alternatívy: a) zachovanie súčasného stavu, b) úplné oddelenie platieb, a c) cielené oddelenie vybraných platieb. Z analýzy vyplývajú prínosy zachovania súčasného smerovania k výraznejšej orientácii na trh. Uvádzajú sa v nej však aj riziká v niektorých oblastiach, najmä v prípade sektoru rozsiahleho chovu dojčiacich kráv a sektoru ovčieho mäsa, v prípade ktorých by sa dalo opodstatniť zachovanie čiastočne viazanej podpory predovšetkým environmentálnymi dôvodmi[2]. Tento prístup je zakomponovaný v príslušnom nariadení Rady[3]. V záverečnom kompromisnom znení predsedníctva týkajúcom sa návrhov kontroly zdravotného stavu reformy SPP[4] sa uvádza toto vyhlásenie: „Komisia vyhlasuje, že do 31. decembra 2012 pripraví správu o situácii súvisiacej s vykonávaním kontroly zdravotného stavu reformy SPP, najmä pokiaľ ide o pokrok v súvislosti s oddeľovaním platieb“. Cieľom následných opatrení je splniť uvedený záväzok konkrétnym predstavením najnovších krokov v oblasti oddelených platieb, ako aj ich kvantifikáciou na základe percentuálneho podielu priamych platieb. 2. Rok predloženia žiadostí 2009: súčasný stav oddelenia platieb V dôsledku reformy z roku 2003 sa počas roka predloženia žiadostí 2009 podarilo uskutočniť významný posun smerom k oddeleniu platieb. V celkovom meradle dosiahol podiel celkovej výšky priamych platieb v hrubom vyjadrení[5] (t. j. pred moduláciou), ktoré boli k dispozícii na účely poskytovania oddelených platieb v rámci EÚ-27, 86 %, pričom niektoré členské štáty dosiahli 100 %, no iné len 69 % podiel. V druhom odôvodnení nariadenia Rady vyplývajúceho z kontroly stavu reformy SPP (t. j. č. 73/2009) sa konštatuje, že zo skúseností z [reformy z roku 2003] vyplýva, že je potrebné upraviť určité prvky mechanizmu podpory. Malo by sa najmä rozšíriť oddelenie priamej podpory […]. V ďalšej časti sa uvádza zhrnutie v tom čase schválených opatrení, ako aj ich vplyvov vzhľadom na miery oddelenia platieb. 3. Kontrola zdravotného stavu SPP: začlenenie režimov viazanej pomoci do režimu jednotnej platby/jednotnej platby na plochu (SPS/SAPS) V prvom rade treba pripomenúť, že v prípade pomoci na tabak stanovenej v kapitole 10c nariadenia Rady (ES) č. 1782/2003 sa už pred kontrolou stavu reformy SPP predpokladalo, že sa bude poskytovať len do roku predloženia žiadostí 2009 a počas tohto roku. Celková dostupná výška viazanej pomoci v hrubom vyjadrení určená na produkciu tabaku v roku predloženia žiadostí 2009 predstavovala 321 miliónov EUR. Od nasledujúceho roku sa na 50 % celkovej výšky zložky pomoci na tabak vzťahoval balík priamych platieb týkajúci sa oddelených aj viazaných platieb, ktorý bol k dispozícii vo forme podpory Spoločenstva na opatrenia v oblastiach pestovania tabaku v rámci programov rozvoja vidieka. Druhá časť bola začlenená do režimu jednotnej platby SPS (t. j. režim oddelených platieb). 4. Kontrola zdravotného stavu reformy SPP: začlenenie režimov viazanej podpory do režimu jednotnej platby/režimu jednotnej platby na plochu (SPS/SAPS) 4.1 Odsúhlasené začlenenie viazanej podpory do režimov SPS/SAPS po kontrole zdravotného stavu reformy SPP S prihliadnutím na kontrolu zdravotného stavu reformy SPP sa v prílohe XI k nariadeniu Rady (ES) č. 73/2009 uvádzajú režimy viazanej podpory, ktoré boli členské štáty povinné začleniť do režimu jednotnej platby alebo režimu jednotnej platby na plochu, a to najneskôr v prípade roku predloženia žiadostí 2012: Časový rámec || Režim viazanej podpory || Právny základ (v prípade viazanej podpory) || Príslušné členské štáty || Hrubá výška podpory dostupná členským štátom v roku 2009 (v miliónoch EUR) 2010 || Osobitná prémia na kvalitu pre tvrdú pšenicu || hlava IV kapitola 1 nariadenia (ES) č. 1782/2003 || EL, ES, FR, IT, AT, PT || 127,600 2010 || Platba na plochu pre plodiny na ornej pôde vrátane dodatočnej platby na tvrdú pšenicu v tradičných oblastiach || hlava IV kapitola 10 nariadenia (ES) č. 1782/2003 || ES, FR || 1 583,561 2010 || Pomoc na olivové háje || hlava IV kapitola 10b nariadenia (ES) č. 1782/2003 || ES || 103,140 2010 || Pomoc na plochu pre chmeľ || hlava IV kapitola 10d nariadenia (ES) č. 1782/2003 || FR, AT, SI (DE[6]) || 0,274 najneskôr rok 2012 || Prémia na bielkovinové plodiny || hlava IV kapitola 1 oddiel 3 nariadenia (ES) č. 73/2009 || Všetky štáty EÚ-15 || 77,796 najneskôr rok 2012 || Osobitná platba na ryžu || hlava IV kapitola 1 oddiel 1 nariadenia (ES) č. 73/2009 || EL, ES, FR[7], IT, PT || 179,910 najneskôr rok 2012 || Platba na plochu pre orechy || hlava IV kapitola 1 oddiel 4 nariadenia (ES) č. 73/2009 || BE, DE, EL, ES, FR, IT, LU, NL, AT, PT, SI, UK || 96,622 najneskôr rok 2012 || Pomoc pre pestovateľov zemiakov určených na výrobu škrobu || hlava IV kapitola 1 oddiel 2 nariadenia (ES) č. 73/2009 || DK, DE, ES, FR, NL, AT, FI, SE || 116,867 najneskôr rok 2012 || Podpora na osivo || hlava IV kapitola 1 oddiel 5 nariadenia (ES) č. 73/2009 || BE, EL, ES, FR, IT, NL, PT, FI || 30,923 najneskôr rok 2012 || Platby na hovädzie a teľacie mäso okrem prémie na dojčiace kravy || článok 53 nariadenia (ES) č. 73/2009 || BE, DK, ES, FR, NL, AT, PT, FI, SE, SI || 471,883 2012 || Prechodná platba na mäkké ovocie || hlava IV kapitola 1 oddiel 9 nariadenia (ES) č. 73/2009 || BG, HU, LV, LT, PL || 12,213 SPOLU || 2 800,789 Zároveň sa v dôsledku kontroly zdravotného stavu reformy SPP rozhodlo, že od roku predkladania žiadostí 2010 sa ruší viazaná pomoc určená pre energetické plodiny. V roku 2009 predstavovala celková dostupná výška tejto platby v hrubom vyjadrení 90 miliónov EUR. Napokon treba uviesť, že v prílohe XI k nariadeniu Rady (ES) č. 73/2009 sa zároveň stanovilo začlenenie sumy vo výške 187 miliónov EUR do režimov SPS/SAPS od roku 2012, a to na základe zrušenia týchto troch trhových opatrení: podpory na spracovanie sušeného krmiva[8], podpory na spracovanie ľanu a konope pestovaných na vlákno[9] a prémie na zemiakový škrob[10]. 4.2. Nepovinné začlenenie viazanej podpory do režimov SPS/SAPS po kontrole zdravotného stavu reformy SPP Článkom 51 ods. 1 nariadenia (ES) č. 73/2009 sa členským štátom, ktoré sa rozhodli v súlade s článkom 64 ods. 2 nariadenia (ES) č. 1782/2003 poskytnúť platby v sektore ovčieho a kozieho mäsa a/alebo podporu vo forme prémie na dojčiace kravy, umožňuje pokračovať v poskytovaní týchto platieb. Môžu rozhodnúť aj o tom, že pre časť zložky svojho vnútroštátneho stropu, ktorá sa má používať na poskytovanie týchto platieb, stanovia nižšiu úroveň, ako je úroveň, o ktorej sa rozhodlo podľa článku 64 ods. 2 nariadenia (ES) č. 1782/2003, alebo tieto platby prestanú poskytovať. Príslušné členské štáty prijali vzhľadom na uvedené skutočnosti tieto rozhodnutia: Časový rámec || Režim viazanej podpory || Právny základ (v prípade viazanej podpory) || Príslušné členské štáty || Prijaté rozhodnutie || Hrubá výška viazanej podpory dostupná členským štátom v roku 2009 (v miliónoch EUR) 2010 || Platby na ovčie a kozie mäso || článok 52 nariadenia (ES) č. 73/2009 || ES || Úplné oddelenie platieb || 239,294 2010 || Platby na ovčie mäso || článok 52 nariadenia (ES) č. 73/2009 || FR || Úplné oddelenie platieb || 86,027 2010 || Prémia na dojčiace kravy || článok 53 nariadenia (ES) č. 73/2009 || FR || 25 % oddelených platieb + zníženie o 25,19 milióna EUR v prípade financovania osobitnej podpory podľa článku 68[11] || 208,794 2010 || Platby na ovčie a kozie mäso || článok 52 nariadenia (ES) č. 73/2009 || SI || Úplné oddelenie platieb || 0,697 2012 || Platby na ovčie a kozie mäso || článok 52 nariadenia (ES) č. 73/2009 || DK || Úplné oddelenie platieb || 0,855 SPOLU || 535,667 V zmysle rovnakého článku mohol členský štát, ktorý vyňal všetky alebo niektoré platby na ovocie a zeleninu z režimu jednotnej platby podľa článku 68b nariadenia rady (ES) č. 1782/2003, rozhodnúť: 1. buď o ďalšom poskytovaní platieb až do uplynutia zodpovedajúceho termínu platnosti[12], ako sa stanovuje v nariadení Rady (ES) č. 1782/2003, 2. alebo o začlenení týchto platieb do režimu SPS, a to do 1. augusta 2009, 3. alebo o poskytnutí nižšej miery týchto platieb v porovnaní s mierou stanovenou v súlade s článkom 68b nariadenia (ES) č. 1782/2003, a to do 1. augusta 2009. V súlade s článkom 128 nariadenia Rady (ES) č. 73/2009 boli podobné možnosti dostupné aj členským štátom uplatňujúcim režim SAPS. Vzhľadom na v súčasnosti existujúci plán oddelenia platieb, o ktorom sa už rozhodlo v rámci reformy sektora ovocia a zeleniny, ako aj vzhľadom na rozhodnutia prijaté na základe kontroly zdravotného stavu reformy SPP, došlo k začleneniu týchto súm (uvedených v tabuľke), ktoré boli naďalej k dispozícii na účely viazanej podpory v roku 2009, do režimov SPS/SAPS: Časový rámec || Režim viazanej podpory || Právny základ (v prípade viazanej podpory) || Príslušné členské štáty || Hrubá výška oddelenej pomoci dostupná členským štátom v roku 2009 (v miliónoch EUR) 2011 || Podpora na pestovanie rajčiakov || článok 54 nariadenia (ES) č. 73/2009 || EL, ES, IT || 130,821 2012 || Podpora na pestovanie rajčiakov || článok 54 nariadenia (ES) č. 73/2009 || FR, PT || 20,684 2010 || Podpora na pestovanie rajčiakov || článok 128 nariadenia (ES) č. 73/2009 || SK || 0,174 2012 || Podpora na pestovanie rajčiakov || článok 128 nariadenia (ES) č. 73/2009 || SK, RO || 1,204 2010 || Podpora na pestovanie iných druhov ovocia a zeleniny || článok 54 nariadenia (ES) č. 73/2009 || EL, ES || 111,653 2011 || Podpora na pestovanie iných druhov ovocia a zeleniny || článok 54 nariadenia (ES) č. 73/2009 || FR, IT || 18,977 2011 || Podpora na pestovanie iných druhov ovocia a zeleniny || článku 128 nariadenia (ES) č. 73/2009 || CY || 1,119 SPOLU || 284,632 5. Zostávajúce možnosti v súvislosti s viazanými platbami Ako sa uvádza v predchádzajúcej časti, členské štáty, ktoré sa rozhodli po reforme v roku 2003 poskytovať platby v sektore ovčieho a kozieho mäsa a/alebo podporu vo forme prémie na dojčiace kravy a/alebo z režimov SPS, resp. SAPS, vyňali všetky platby na ovocie a zeleninu alebo ich časť, mali príležitosť naďalej poskytovať tieto platby na rovnakej alebo nižšej úrovni. V dôsledku toho boli v roku 2012 naďalej k dispozícii sumy (uvedené v tabuľke) určené na účely priamych platieb v týchto sektoroch: Režim viazanej podpory || Právny základ (v prípade viazanej podpory) || Príslušné členské štáty || Hrubá výška viazanej podpory dostupná členským štátom v roku 2012 (v miliónoch EUR) Platby na ovčie a kozie mäso || článok 52 nariadenia (ES) č. 73/2009 || PT, FI || 29,876 Prémia na dojčiace kravy || článok 53 nariadenia (ES) č. 73/2009 || BE, ES, FR, AT, PT || 1 068,563 Podpora na pestovanie iných druhov ovocia a zeleniny || článok 54 nariadenia (ES) č. 73/2009 || FR, IT || 33,875 Podpora na pestovanie iných druhov ovocia a zeleniny || článok 128 nariadenia (ES) č. 73/2009 || CY || 3,359 SPOLU || 1 135,673 Dôležitým výsledkom kontroly zdravotného stavu reformy SPP bola aj možnosť, vďaka ktorej mohli členské štáty na základe článku 68 predmetného nariadenia Rady využiť časť svojho krytia vyplývajúceho z prílohy VIII na poskytovanie osobitnej podpory poľnohospodárom, a to aj vo forme viazaných platieb. Táto podpora pokračovala aj vo forme náhrady za bývalú možnosť, ktorá členským štátom vyplývala v zmysle článku 69 nariadenia Rady (ES) č. 1782/2003 využiť až 10 % zložky svojich vnútroštátnych stropov zodpovedajúcu jednotlivým sektorom zaradeným do systému priamych platieb. Na základe tejto náhradnej možnosti mohli členské štáty po prechodnom období, ak si to želali, poskytovať viazané platby na osobitné druhy poľnohospodárskej činnosti a na kvalitu produkcie v príslušnom sektore. V roku 2012 dosiahla suma, ktorú členské štáty sprístupnili na základe svojho krytia v zmysle prílohy VIII s cieľom poskytnúť viazanú pomoc v rámci osobitnej podpory a konkrétnejšie v zmysle článku 68 ods. 1 písm. a) body i) až iv) a písm. b) a e) nariadenia Rady (ES) č. 73/2009, výšku 1 202,257 milióna EUR, pričom suma poskytnutá v roku 2009 v rámci viazanej pomoci v zmysle bývalého článku 69 predstavovala 473,534 milióna EUR. Vzhľadom na ustanovenia Zmluvy o pristúpení príslušných členských štátov (Španielsko, Grécko, Portugalsko[13]) bolo v roku 2012 naďalej k dispozícii 269 miliónov EUR určených na osobitnú platbu na bavlnu. Španielsko malo okrem toho stále k dispozícii 24 miliónov EUR na poskytnutie päťročnej pomoci pestovateľom cukrovej repy a cukrovej trstiny (posledným z týchto piatich rokov bol rok 2013). Na základe uvedených skutočností možno konštatovať, že v dôsledku kontroly zdravotného stavu reformy SPP a predchádzajúcich sektorových reforiem dosahoval v roku predkladania žiadostí 2012 podiel celkovej výšky priamych platieb v hrubom vyjadrení (t. j. pred moduláciou)[14], ktoré boli k dispozícii na oddelené platby v EÚ-27, 94 %, pričom sa v rámci členských štátov pohyboval v rozmedzí 77 % až 100 %. [1] Pozri správu č. 1 o perspektívach poľnohospodárskej politiky (APP Brief) Výhľad SPP: od trhových zásahov k inovácii politiky (http://ec.europa.eu/agriculture/publi/app-briefs/01_en.pdf). [2] Pozri poznámku č. 3 „Kontrola zdravotného stavu“ reformy SPP, ktorá sa týka čiastočne viazanej podpory (http://ec.europa.eu/agriculture/healthcheck/ia_annex/c3_en.pdf). [3] Nariadenie Rady (ES) č. 73/2009 (Ú. v. EÚ L 30, 31.1.2009). [4] COD 16049/08 z 20. novembra 2008 a COD 5263/09 ADD 1 z 9. januára 2009. [5] Okrem priamych platieb v súvislosti s programom POSEI a ostrovmi v Egejskom mori. [6] V prípade výšky viazanej pomoci, ktorú malo do roku 2009 k dispozícii Nemecko na chmeľ, nedošlo k oddeleniu, ale k jej presunu do osobitného balíka, ktorý by Nemecko mohlo použiť na podporu daného odvetvia v rámci jednotnej spoločnej organizácie trhov. [7] Suma, ktorá bola k dispozícii na viazanú pomoc na pestovanie ryže vo Francúzskej Guyane, sa začlenila do balíka na poskytnutie pomoci v rámci programu POSEI (program osobitných alternatív pre odľahlosť a ostrovný charakter). [8] V zmysle časti II hlavy I kapitoly 4 oddielu I pododdielu I nariadenia (ES) č. 1234/2007. [9] V zmysle časti II hlavy I kapitoly 4 oddielu I pododdielu II nariadenia (ES) č. 1234/2007. [10] V zmysle článku 95a nariadenia (ES) č. 1234/2007. [11] V súlade s článkom 69 ods. 6 písm. b) nariadenia Rady (ES) č. 73/2009 môžu členské štáty získať finančné prostriedky na osobitnú podporu uvedenú v článku 68 ods. 1 písm. a), b), c) a d) lineárnym znížením priamych platieb uvedených v článku 53. [12] Rok predkladania žiadostí 2011 je posledným možným rokom na využitie až 50 % zložky vnútroštátnych stropov, ktorá zodpovedá podpore na pestovanie rajčiakov. Rok predkladania žiadostí 2012 je posledným možným rokom na využitie až 75 % zložky vnútroštátnych stropov, ktorá zodpovedá podpore na pestovanie čerstvých fíg, čerstvých citrusových plodov, stolového hrozna, hrušiek, broskýň a nektáriniek a sliviek odrody „d'Ente“. [13] Suma, ktorú má k dispozícii Bulharsko, sa začlenila do balíka SAPS. [14] Okrem priamych platieb v súvislosti s programom POSEI a ostrovmi v Egejskom mori.